Die jaar 1793 was 'n gewone jaar wat volgens die Gregoriaanse kalender op 'n Dinsdag begin het. Dit was die 93ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad. 21 Januarie – Teregstelling van Louis Capet, gewese koning Lodewyk XVI van Frankryk. 17 Junie – Pous Pius VI publiseer Quare Lacrymae oor die onthoofding van koning Lodewyk XVI. 24 Junie – Die eerste republikeinse grondwet word in Frankryk aanvaar. 31 Julie – Pous Pius VI publiseer Ad nostras manus teen die Manifesto chretienne et de l'armee royale au peuple français à Clisson, ce premier Juin 1793 (Christelike en koninklike leër se manifes aan die Franse burgers van Clisson op 1 Junie 1793). 16 Oktober – Marie Antoinette word per guillotine tereggestel by die Place de la Révolution in Parys tydens die hoogtepunt van die Franse Revolusie. 19 Desember – Napoleon Bonaparte verower Toulon. 11 Maart – Jan Frans Willems, Vlaamse skrywer, digter en die vader van die Vlaamse Beweging († 1846). 19 April – Ferdinand I, keiser van Oostenryk († 1875).